Gert van der Westhuizen - Frankryk se sokkerspan sal Saterdag vir die eerste keer sedert 2006 weer in 'n Wêreldbeker-eindstryd speel nadat hy België Dins­dagaand in St. Pietersburg met 1-0 geklop het.
Met van die wêreld se beste aanvallende spelers op die veld, was dit Dinsdagaand die verdedigers wat die twee doelwagters die hardste laat werk het.
Samuel Umtiti het die enigste doel met 'n kopskoot ná 'n hoekskop in die 51ste minuut aangeteken nadat hy Marouane Fellaini in die lug geklop het.
Hy is ná bykans 'n uur deur Dries Mertens vervang wat dadelik 'n verskil op die aanval gemaak het. Hy was woelig op die regterflank en veral sy dwarsskoppe was dodelik.
Lloris het die Belge in die 81ste minuut weer met goeie keerwerk moedeloos gemaak toe hy 'n langafstand-doelpoging van Axel Witsel uit sy doelhok gehou het.